Diari Oficial de la Generalitat Valenciana


Sumari del DOGV 9514, del 18-01-2023 (2023/384)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada FV Salades V i la seua infraestructura d'evacuació, a situar al terme municipal d'Elx (Alacant). Expedient ATALFE/2022/53/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9514

Data del DOGV
:   18-01-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/384


Data del document
:   09-01-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada FV Salades V i la seua infraestructura d'evacuació, a situar al terme municipal d'Elx (Alacant). Expedient ATALFE/2022/53/03. [2023/384]  
  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica;  
- la Llei 24/2013 de 26 de desembre, del sector elèctric;  
- la Llei 21/2013, de 9 de desembre, d'avaluació ambiental; i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental;  
  
- la Llei 3/2014, d'11 de juliol, de vies pecuàries de la Comunitat Valenciana;  
- la Llei 43/2003, de 21 de novembre, de forests;  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic;  
  
- i la Llei 39/2015, d'1 d'octubre, del procediment administratiu comú de les administracions públiques;  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció de la instal·lació elèctrica que s'indica:  
Peticionari: PYSDI SOLAR, SL, NIF I09251221, i amb domicili social al C/ Puente la Alberca núm. 8, baixos 4, 30806 Lorca (Múrcia).  
Tipus de central elèctrica: central fotovoltaica denominada « FV SALADES V», amb potència a instal·lar 1,80 MW, incloses les seues infraestructures d'evacuació.  
Emplaçament/Ubicació dels grups generadors, de la línia d'evacuació i de la infraestructura d'evacuació que se cedirà a la xarxa de distribució: polígon 157, parcel·la 10 del terme municipal d'Elx (Alacant).  
  
Òrgan competent per a autoritzar la instal·lació: Servei Territorial d'Indústria, Energia i Mines d'Alacant de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte. Denominació: ?Projecte d'instal·lació solar fotovoltaica «FV SALADES V» de 1,8 MW (potència instal·lada) mitjançant estructura fixa?.  
- Projecte de centre de seccionament que serà cedit al gestor de la xarxa. Denominació: ?Projecte de nou centre de seccionament de tipus independent de maniobra exterior per a planta solar fotovoltaica ?FV SALADES V?, situada en la parcel·la 10, polígon 157, Salades, Elx / Elx, (Alacant)?.  
- Projecte de línia aèria/subterrània de mitjana tensió que serà cedit al gestor de la xarxa. Denominació: ?Projecte d'una línia mixta aèria/subterrània a 20 kV, d'entrada i eixida al nou centre de seccionament ?FV SALADES V?, des de suport a instal·lar de pas A/S en l'existent Línia aèria ?L-16 de la ST Elx Sud- en la parcel·la 10, polígon 157, Salades, Elx (Alacant)?.  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectats.  
  
- Separates dirigides a:  
o Ajuntament d'Elx  
o Conselleria de Política Territorial, Obres Públiques i Mobilitat. Direcció General de Política Territorial i Paisatge  
o Conselleria d'Agricultura, Desenvolupament Rural, Emergència Climàtica i Transició Ecològica. Direcció General de Medi natural i Avaluació Ambiental  
O I-De Xarxes Elèctriques Intel·ligents, Sau.  
Pressupost: 904.365,84 €  
Característiques principals:  
Instal·lació fotovoltaica: La central fotovoltaica denominada ?FV SALADES V- de potència màxima total de mòduls fotovoltaics (pic) de 2,124 MWp i de potència nominal d'inversors de 1,80 MW, està composta per un camp generador de 2.784 mòduls fotovoltaics bifacials de 763 Wp (610 Wp de la cara frontal, més el 25% de guany per cara posterior), muntats sobre estructura fixa bipal. Aquests mòduls fotovoltaics es connecten amb 9 inversors de 215 kW de potència màxima (que vindran limitats electrònicament de fàbrica a 200 kW) i 1 transformador d'intempèrie de 0,8/20 kV de 2.000 kVA. Això suposa una potència nominal d'inversors de 1,80 MW, que coincideix amb la capacitat d'accés concedida de 1,80 MW. Al seu torn, els inversors es connecten amb la part de baixa tensió del transformador per a elevar la tensió i cel·les de mitjana tensió fins a un centre de protecció i mesura que, al seu torn, es connectarà amb un centre de seccionament prefabricat. D'aquest últim partirà la línia aèria/subterrània de mitjana tensió de doble circuit de 20 kV fins a connectar-se amb la línia aèria existent denominada ?L-24 - Aeroport de la ST ELX SUD?.  
Línia d'evacuació subterrània de mitjana tensió de 20 kV, amb una longitud de 114 m i un conductor HEPRZ1 12/20 kV H16 3x(1x150) mm2 Al, que naix des del centre de protecció i mesura fins al centre de seccionament, en la parcel·la 10 del polígon 157 del terme municipal d'Elx (Alacant).  
Línia aèria/subterrània de mitjana tensió de 20 kV de doble circuit, que se cedirà al gestor de la xarxa, amb una longitud de 150 m i conductor HEPRZ1 12/20 kV 3x1x240 mm2 Al, que naix del centre de seccionament, que també serà cedit al gestor de la xarxa, situat en la parcel·la 10 del polígon 157 del terme municipal d'Elx (Alacant), fins a un entroncament A/S en el nou suport a instal·lar C200014 en la línia aèria existent denominada ?L-24 - Aeroport de la ST ELX SUD?, que prové de la ST Elx Sud, dins de la mateixa parcel·la 10 del polígon 157 del terme municipal d'Elx (Alacant).  
El punt de connexió de la central amb la xarxa de distribució es realitzarà en el nou suport a instal·lar C200014 en la línia aèria existent denominada ?L-24 - Aeroport de la ST ELX SUD?.  
Finalitat: Generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio, en castellà;  
i http://www.indi.gva.es/va/web/energia/inicio, en valencià;  
en l'apartat «Informació pública», disponibles l'endemà de la publicació.  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna; i de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de Procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de la citada llei.  
El que es fa públic per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines d'Alacant , situat al C/ Churruca núm. 29, 03109 Alacant, així com dirigir al citat servei territorial les al·legacions que es consideren oportunes en el termini de QUINZE (15) dies hàbils comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, tot accedint a l'enllaç següent:  
https://www.gva.es/es/inicio/procedimientos'id\_proc=15353&version=amp; o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos escaients contra la resolució definitiva del procediment.  
  
Alacant, 9 de gener de 2023.- La cap del Servei Territorial d'Indústria, Energia i Mines: Rosa María Aragonés Pomares.